[{"text_idx": "#000006", "text": "Mae safl eoedd Palaeolithig newydd yn cynnwys elfennau o hen dirweddau megis dyffrynnoedd afonydd a delta\u0302u sydd wedi\u2019u cadw yn adeiledd daearegol gwely\u2019r mo\u0302r, ynghyd a\u0302 mwy na 60 o eangderau o goedwig gynhanesyddol yn yr ardal rynglanw. Dangosir un enghraifft yma \u2013 mae\u2019r gefnen o raean bras yng nghefn y traeth wedi cilio yn Llanrhystud, Ceredigion, gan ddatgelu haen o fawn sy\u2019n cynnwys bonion coed hynafol o\u2019r cyfnod Mesolithig."}, {"text_idx": "#000007", "text": "Mae CHCC bellach yn cynnwys mwy na 340 o gofnodion ar gyfer awyrennau sifi l a milwrol a gollwyd ar hyd y blynyddoedd, o gyfnod cynnar yr\narloeswyr hedfan i\u2019r Ail Ryfel Byd. Mae\u2019r rhain yn cynnwys T9044, cwch hedfan Short Sunderland Marc 1 a suddwyd ger Doc Penfro ac sy\u2019n cael ei ddangos yma fel delwedd sonar ochr-sgan. Gwyddom fod o leiaf 21 o safl eoedd tebyg ar hyd arfordir Cymru lle mae awyrennau nad oes unrhyw enghreifftiau ohonynt yn parhau i weithio neu mewn amgueddfeydd."}, {"text_idx": "#000008", "text": "Mae oddeutu 1500 o safl eoedd llongddrylliadau wedi\u2019u cadarnhau hyd yn hyn, gan gynnwys Dwyreinlongau o\u2019r ddeunawfed ganrif a nifer fawr o longau masnach arfordirol o\u2019r bedwaredd ganrif ar bymtheg, yn ogystal a\u0302 100 a mwy o longau a suddwyd gan y gelyn yn ystod y ddau Ryfel Byd. Bu llawer o ddarganfyddiadau newydd \u2013 megis y cwch cludo llechi hwn a ddaeth i\u2019r golwg ar Draeth Castellmarch, ger Abersoch, yn ystod gaeaf 2013."}, {"text_idx": "#000009", "text": "O ganlyniad i ymchwil archifol y Comisiwn Brenhinol, mae CHCC yn awr yn cynnwys manylion mwy na 5600 o longau a gollwyd. Dyma eitem o\u2019r papur newydd The Welshman am dymestl ym mis Hydref 1859, a rhai enghreifftiau o gadarnhau llongddrylliadau mewn cofrestri llongau a ddiogelwyd gan Rwydwaith Archifau Cymru."}, {"text_idx": "#000011", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]